Kuusenkääpä

Kuusenkääpä (Phellinus chrysoloma) on monivuotinen vain kuusessa kasvava kääpälaji. Sen itiöemä on kiilamainen ja usein puoliksi alustanmyötäinen. Yläpinta on tummanruskea, reunavyöhyke jäykkäkarvainen. Kellanruskea reuna on terävä ja kova. Kanelinruskea pillistö on yleensä sokkeloinen, harvoin kulmikas tai helttamainen. Kuusenkäävän malto on ruskeaa ja kovaa. 

Kuusenkääpä kehittyy eläviin puihin oksantynkien kohtiin. Puun kuoltua sieni jatkaa kasvuaan ja levittyy koko rungon mitalle aiheuttaen valkolahoa. Kuusenkääpä on yleinen Pohjois- ja Itä-Suomessa, missä se lahottaa kuusta merkittävästi vanhoissa talousmetsissä. Samannäköinen männynkääpä on tunnistettavissa parhaiten isäntäpuun perusteella.Salo P., Niemelä T. & Salo U., Suomen sieniopas, Kasvimuseo & WSOY 2006, 512 s.

 Lähteet 

 Aiheesta muualla 
Laji.fi: Kuusenkääpä (Phellinus chrysoloma)
UPM forest life: Kuusenkääpä (Phellinus chrysoloma)
Global Biodiversity Information Facility (GBIF): Phellinus chrysoloma 

Luokka:Arinakäävät
Luokka:Valkolahosienet